Εύα Βλάμη

Η Εύα Βλάμη (17 Ιανουαρίου 1922 - 16 Μάϊου 1974) γεννήθηκε στην Αθήνα, καταγόμενη από παλιά οικογένεια ναυτικών του Γαλαξιδιού. Μετά τις εγκύκλιες σπουδές της φοίτησε στο Ωδείο Αθηνών, όπου παρακολούθησε μαθήματα πιάνου. Ήταν σύζυγος του ιστορικού, εθνολόγου και μεταφραστή της αρχαίας ελληνικής λογοτεχνίας Παναγή Λεκατσά.

Έργα
Κεντρική θέση στα δυο πρώτα βιβλία της (Γαλαξείδι, 1947 και Σκελετόβραχος, 1949) που επαινέθηκαν από την Ακαδημία Αθηνών έχει η ιδιαίτερη πατρίδα της, το Γαλαξίδι, μια ναυτική πόλη που η ακμή και η παρακμή της σημαδεύτηκαν κατά τον 19ο αι. από την κυριαρχία αρχικά και τον παροπλισμό στη συνέχεια των ιστιοφόρων που διενεργούσαν τις θαλάσσιες μεταφορές. Η γραφή της ξεχωρίζει για τη γλαφυρότητα του ύφους, την υψηλή αίσθηση του δημοτικού λόγου με έντονη λεξιπλαστική ικανότητα και χρήση ιδιωματισμών.ΝΕΑ ΕΣΤΙΑ, Τόμος 1618/1.12.1994
 Το ΠροξενιόΦιλολογική Πρωτοχρονιά, σελ. 7-12 (1963)
 Γαλαξείδι (Η μοίρα μιας ναυτικής πολιτείας) (1947) 
 Σκελετόβραχος, 1949, 1954, 1997 - Βραβείο από την ομάδα των δώδεκα 1952.
 Τα όνειρα της Αγγέλικα, 1958
 Στο αργαλειό του φεγγαριού, 1963
 Νεράϊδες του βυθού για παιδιά έως 9 ετών
 Μότσαρτ: Τα παιδικά του χρόνια.

Παρατηρήσεις
Η Εύα Βλάμη ανήκει στους τελευταίους εκπροσώπους της λεγόμενης ηθογραφίας, καθώς κι αυτή, επικεντρώνεται στην περιγραφή των ηθών και εθίμων του παραδοσιακού κόσμου της ελληνικής υπαίθρου.Δημοσθένης Κούρτοβικ, Έλληνες μεταπολεμικοί συγγραφείς. Ένας κριτικός οδηγός, εκδ.Πατάκης, Αθήνα,1999 (β' εκδ.), σελ.46

Παραπομπές

Πηγές
 Αφιέρωμα στην Εύα Βλάμη,Νέα Εστία, Τόμος: 136, τ/χ. 1618(1η Δεκεμβρίου 1994)
 Φιλολογική Πρωτοχρονιά, 1963, Εκδοτικός Οίκος «ΜΑΥΡΙΔΗΣ» Ο.Ε.
Δημοσθένης Κούρτοβικ, Έλληνες μεταπολεμικοί συγγραφείς. Ένας κριτικός οδηγός, εκδ.Πατάκης, Αθήνα,1999 (β' εκδ.), σελ.45-46

Εξωτερικοί σύνδεσμοι
Εύα Βλάμη στον Πανδέκτη, του Εθνικού Ιδρύματος Ερευνών.

Κατηγορία:Έλληνες συγγραφείς του 20ού αιώνα
Κατηγορία:Γαλαξίδι
Κατηγορία:Απόφοιτοι του Ωδείου Αθηνών